Solidariteit dwing regering in SAL-sakeredding in - Solidariteit WêreldSolidariteit Wêreld
Tuis › Mediaverklarings › Solidariteit dwing regering in SAL-sakeredding in
Woensdag | 04 Desember | 2019
Solidariteit het die regering se skielike besluit om nie sy sakereddingsaansoek te opponeer nie, verwelkom.
Volgens Solidariteit het die regering verlede week nog regsbriewe aangestuur waarin hulle aangedui het dat hulle wel Solidariteit se aansoek gaan opponeer. “Ons vind die vinnige omdraai baie vreemd,” het dr. Dirk Hermann gesê.
Solidariteit en die regspanne van die SAL en ministers van Finansies en Openbare Ondernemings ontmoet op 5 Desember by die adjunk- regterpresident van die Suid-Gautengse Hooggeregshof in Johannesburg om die verdere proses aangaande die saak te bespreek.
Hermann het verder gesê dat die besluit van die regering om die SAL onder vrywillige sakeredding te plaas, is nie vrywillig nie, maar in reaksie op Solidariteit se sakereddingsaansoek. “Hulle probeer waarskynlik nou om beheer oor die proses kry nadat hulle besef het Solidariteit gaan slaag,” aldus Hermann.
Solidariteit gaan voort met sy sakeraddingsaansoek en dit moet steeds aangehoor word. Solidariteit is oortuig dat die omdraaiplan in ons aansoek die enigste werkbare plan is.
Meer inligting oor Solidariteit se aansoek sal binnekort bekend gemaak word.